Source: http://www.finlex.fi/fi/laki/alkup/1987/19870500
Timestamp: 2020-02-26 17:20:36+00:00

Document:
Asetus teknillisistä oppilaitoksista 500/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 500/1987
Asetus teknillisistä oppilaitoksista
Teknillisessä oppilaitoksessa annetaan teollisuuden, rakennustoiminnan ja tietotekniikan sekä muiden niihin rinnastettavien alojen ammatillista peruskoulutusta opistoasteella ja ammatillisella korkea-asteella teknillisiin ja teknillistaloudellisiin käyttö- ja ylläpito- sekä suunnittelu-, johtamis- ja asiantuntijatehtäviin.
Oppilaitoksessa voidaan järjestää myös palvelu- ja tutkimustoimintaa.
Teknillisen oppilaitoksen ylläpitäjänä voi olla valtio, kunta tai kuntainliitto taikka rekisteröity suomalainen yhteisö tai säätiö.
Luvan oppilaitoksen linjajaon muuttamiseen sen koulutustehtävän rajoissa antaa ammattikasvatushallitus silloin, kun muutos on luonteeltaan alueellinen tai valtakunnallinen taikka lisäkustannuksiltaan merkittävä.
Oppilaitoksen järjestämän peruskoulutuksen pohjakoulutusvaatimuksen muuttamisesta päättää ammattikasvatushallitus lääninhallitusta kuultuaan.
Teknillisen oppilaitoksen ylläpitäjä valitsee johtokunnan jäsenet ja varajäsenet enintään neljäksi vuodeksi kerrallaan. Ylläpitäjä nimeää valituista johtokunnan puheenjohtajan ja varapuheenjohtajan.
Valtion oppilaitoksen ylläpitäjälle tässä pykälässä tarkoitettua päätösvaltaa käyttää ammattikasvatushallitus. Valtion oppilaitoksen johtokunnassa tulee oppilaitoksessa edustettuina olevien alojen työelämän asiantuntemus olla riittävästi edustettuna.
6) valvoa, että oppilaitoksen opetus- ja laboratoriotiloja, opetus-, tutkimus- ja työvälineitä sekä raaka- ja tarveaineita hoidetaan huolellisesti ja käytetään tarkoituksenmukaisesti ja taloudellisesti;
7) antaa oppilaitostoimikuntaa tai opettajia, muuta henkilökuntaa ja opiskelijoita kuultuaan oppilaitoksen järjestyssäännöt;
9) ottaa kunnallisen ja yksityisen oppilaitoksen rehtori, opettajat, kurssiosaston johtaja, tuntiopettajat ja muu henkilökunta sekä myöntää heille vapautusta virasta, toimesta tai tehtävästä ja ero, jollei johtosäännössä ole toisin määrätty; sekä
Oppilaitokseen valitaan opettajakunnan keskuudesta enintään neljäksi vuodeksi kerrallaan vararehtori, joka rehtorin estyneenä ollessa hoitaa hänen tehtävänsä.
Vararehtorin määrää johtokunta. Ennen vararehtorin valitsemista on opettajakunnalle varattava tilaisuus tulla kuulluksi. Vararehtorille annettu määräys voidaan peruuttaa, kun siihen on syytä.
Johtokunta voi opetusministeriön määräämien yleisten perusteiden mukaisesti määrätä opettajakunnan keskuudesta enintään neljäksi vuodeksi kerrallaan osastonjohtajan ja linjanjohtajan, joiden tehtävänä on oman opetustyönsä lisäksi osaston ja linjan johtaminen ja sen opetuksen suunnittelu, järjestely ja kehittäminen sekä yhteydenpito alan työelämään siten kuin johtosäännössä tarvittaessa määrätään. Ennen osastonjohtajan ja linjanjohtajan valintaa on osaston ja linjan opettajille varattava tilaisuus tulla kuulluksi.
Johtokunta voi opetusministeriön määräämien yleisten perusteiden mukaisesti määrätä opettajakunnan keskuudesta laboratorioita varten johtajan.
Valtion ja yksityisen oppilaitoksen johtosäännön hyväksyy johtokunta ja vahvistaa ammattikasvatushallitus.
Teknillisen oppilaitoksen lukuvuosi jakaantuu syys- ja kevätlukukauteen.
Lukuvuoden tulee sisältää vähintään 160 työpäivää.
Oppilaitoksen työpäiväksi luetaan opetussuunnitelman ja työjärjestyksen mukainen päivä sekä lukuvuoden opetuksen aloittamis- ja päättämispäivät. Työpäiviksi luetaan lukuvuodessa lisäksi kolme muuta oppilaitoksen toimintaan liittyvää täyttä työpäivää.
Opetussuunnitelmaan sisältyvä harjoittelu tapahtuu oppilaitoksen valvonnan tai seurannan alaisena työpaikoilla tai muulla ammattikasvatushallituksen hyväksymällä tavalla. Harjoittelu kestää yhteensä vähintään vuoden, jollei ammattikasvatushallitus myönnä siitä poikkeusta.
Opetusryhmien muodostamisen perusteista päättää opetusministeriö.
Oppilaitoksessa voidaan suorittaa teknikon, insinöörin ja rakennusarkkitehdin tutkinnot. Oppilaitoksessa suoritettavista muista tutkinnoista päättää tarvittaessa ammattikasvatushallitus.
Teknilliseen oppilaitokseen voidaan ottaa opiskelijaksi henkilö, joka on suorittanut saman tai ammattikasvatushallituksen hyväksymän vastaavaksi katsottavan lähialan peruslinjan yleisjakson tai kouluasteen ammatillisen koulutuksen taikka hankkinut vähintään kolmen vuoden hyväksyttävän työkokemuksen opintoja vastaavalta alalta.
Ylioppilaspohjaiseen koulutukseen voidaan ottaa opiskelijaksi henkilö, joka on suorittanut ylioppilastutkinnon tai lukion oppimäärän taikka ammattikasvatushallituksen hyväksymän muun vastaavan koulutuksen kuitenkin niin, että insinöörin ja rakennusarkkitehdin koulutukseen johtaville opintolinjoille annetaan etusija niille henkilöille, jotka ovat suorittaneet lukion oppimäärän fysiikassa ja lukion laajan oppimäärän matematiikassa tai hankkineet muutoin vastaavat tiedot.
Opiskelijaksi pääsemiseksi vaaditaan sellainen terveys, joka ei ole esteenä alan tehtävissä toimimiselle.
Yksityisopiskelijaksi pääsemiseksi vaaditaan soveltuvin osin, mitä 1-3 momentissa on säädetty. Lisäksi hakijalta vaaditaan vähintään 25 vuoden ikä ja vähintään kahden vuoden hyväksyttävä työkokemus, jollei ammattikasvatushallitus erityisestä syystä myönnä niistä poikkeusta.
Opiskelijat valitaan aikaisemmissa opinnoissa menestymisen, koulutusmotivaation, koulutustarpeen ja työkokemuksen sekä muiden niihin verrattavien seikkojen ja pääsykokeen perusteella sen mukaan kuin valtioneuvosto tarvittaessa tarkemmin määrää. Ammattikasvatushallitus päättää opiskelijoiden valintajärjestyksen perusteista.
Opiskelijan ylemmälle luokalle siirtämiseksi ja päättötodistuksen saamiseksi vaaditaan, että opiskelija kaikissa koulutukseen kuuluvissa aineissa on saanut vähintään arvosanan tyydyttävä. Opiskelija, joka ei ole enintään kahdessa aineessa saanut arvosanaa, siirretään ylemmälle luokalle suoritettuaan hyväksytyn arvosanan näissä aineissa oppilaitoksen määrääminä aikoina.
Opiskelijalla, joka ei ole saavuttanut arvosanaa jossakin oppimäärässä tai kurssissa tai joka haluaa korottaa oppimäärässä saamaansa arvosanaa, on oikeus uusintakokeeseen oppilaitoksen määrääminä aikoina.
Jos opiskelijan suoritusten arviointia tai luokalta siirtämistä koskeva päätös on ilmeisesti virheellinen, ammattikasvatushallitus voi velvoittaa opettajakunnan toimittamaan uuden arvioinnin.
Valtion teknillisessä oppilaitoksessa voi olla rehtorin virka sekä yliopettajan, lehtorin, laboratorioinsinöörin ja harjoitteluinsinöörin virkoja. Lisäksi oppilaitoksessa voi olla virkasuhteisia tuntiopettajia sekä tarpeellisia muita kuin opettajan virkoja, tilapäisiä virkamiehiä ja työsopimussuhteista henkilökuntaa.
Kunnallisessa oppilaitoksessa voi olla rehtorin virka sekä yliopettajan, lehtorin, laboratorioinsinöörin ja harjoitteluinsinöörin virkoja. Lisäksi oppilaitoksessa voi olla virkasuhteisia tuntiopettajia sekä tarpeellisia muita kuin opettajan virkoja, tilapäisiä viranhaltijoita ja työsopimussuhteista henkilökuntaa.
Yksityisessä oppilaitoksessa voi olla rehtorin toimi sekä yliopettajan, lehtorin, laboratorioinsinöörin ja harjoitteluinsinöörin toimia. Lisäksi oppilaitoksessa voi olla tuntiopettajia ja muuta tarpeellista työsopimussuhteista henkilökuntaa.
Erityisenä kelpoisuusvaatimuksena rehtorin virkaan tai toimeen vaaditaan teknillisen oppilaitoksen yliopettajan tai lehtorin kelpoisuus. Lisäksi rehtorilta vaaditaan, että hän on toiminut teknillisen oppilaitoksen päätoimisena opettajana vähintään kolme vuotta. Rehtorin viran tai toimen haltijalta vaaditaan myös, että hän on suorittanut ammattikasvatushallinnon tutkinnon.
1) yliopettajalta (yleisteknilliset ja ammattiaineet) viran tai toimen opetusalaan soveltuva tekniikan lisensiaatin tutkinto taikka diplomi-insinöörin tai arkkitehdin tutkinto vähintään hyvin arvosanoin viran tai toimen keskeisissä opetusaineissa sekä kummassakin tapauksessa vähintään kolmen vuoden käytännön kokemus vastaavalla alalla diplomi-insinöörin tai arkkitehdin tutkinnon jälkeen;
2) muun aineen yliopettajalta yliopistossa tai teknillisessä korkeakoulussa suoritettu viran tai toimen opetusalaan soveltuva lisensiaatin tutkinto;
3) lehtorilta (yleisteknilliset ja ammattiaineet) teknillisessä korkeakoulussa tai yliopiston teknillisessä tiedekunnassa suoritettu keskeiseltä osaltaan viran opetusalaan soveltuva loppututkinto sekä vähintään kolmen vuoden käytännön kokemus vastaavalla alalla tutkinnon jälkeen;
4) lehtorilta (äidinkieli, toinen kotimainen kieli, vieraat kielet) virkaan tai toimeen soveltuva ylempi korkeakoulututkinto ja siinä tai erillisinä yhdessä virkaan tai toimeen kuuluvassa aineessa vähintään 55 opintoviikon ja muussa virkaan tai toimeen kuuluvassa aineessa vähintään 35 opintoviikon laajuiset opinnot;
5) muun aineen lehtorilta yliopistossa tai teknillisessä korkeakoulussa suoritettu keskeiseltä osaltaan viran tai toimen opetusalaan soveltuva ylempi korkeakoulututkinto;
6) laboratorioinsinööriltä asianomaisen alan insinöörin tutkinto sekä vähintään kolmen vuoden käytännön kokemus vastaavalla alalla tutkinnon jälkeen; sekä
7) harjoitteluinsinööriltä virkaan tai toimeen soveltuva insinöörin tutkinto sekä vähintään kolmen vuoden käytännön kokemus vastaavalla alalla tutkinnon jälkeen.
Valtion oppilaitoksen rehtorin nimittää ammattikasvatushallitus oppilaitoksen johtokunnan esityksestä.
Valtion oppilaitoksen yliopettajan, lehtorin, laboratorioinsinöörin, harjoitteluinsinöörin ja kurssiosaston johtajan sekä muut viran haltijat nimittää ja muun henkilökunnan ottaa oppilaitoksen johtokunta hankittuaan opettajakunnan lausunnon opettajan tehtävää hakeneiden kelpoisuudesta ja sopivuudesta.
Edellä 2 momentissa tarkoitettujen muiden kuin opettajan viran haltijoiden nimittäminen sekä muun henkilökunnan ottaminen voidaan johtosäännöllä siirtää rehtorin tai oppilaitoksen muun viran haltijan tehtäväksi.
Opettajan virkaa tai tointa hakenut henkilö voidaan määrätä pitämään näytetunteja viran tai toimen opetusalaan kuuluvasta aiheesta.
Rehtorin ja vararehtorin palkkauksen perusteista, opetusvelvollisuudesta ja työajasta sekä osastonjohtajan ja linjanjohtajan opetusvelvollisuudesta on voimassa, mitä siitä on opetusministeriön päätöksellä määrätty tai erikseen sovittu.
Opettajan viran tai toimen haltijan opetus- ja työvelvollisuudesta sekä laboratorion johtajaksi määrätyn opettajan opetusvelvollisuuden huojennuksesta on voimassa, mitä siitä on opetusministeriön päätöksellä määrätty tai erikseen sovittu.
Opettajien työnjaossa vahvistettujen oppituntien pitämiseen ja siihen liittyvien tehtävien lisäksi päätoimisen opettajan tulee:
3) valvoa palvelu- ja tutkimustoiminnan tarkoituksenmukaisuutta sekä koneiden, laitteiden ja muun kaluston hoitoa;
5) toimia luokanvalvojana ja suorittaa oppilaitoksen toimintaan kuuluvia suunnittelu-, valvonta- ja muita tehtäviä samoin kuin osallistua opetussuunnitelman mukaisen harjoittelun järjestämiseen sen mukaan kuin rehtori määrää;
6) osallistua opettajankoulutukseen sen mukaan kuin opetusministeriö määrää;
7) osallistua työnantajan määräämään ammattitaitoa ylläpitävään ja kehittävään koulutukseen sekä perehtyä työelämään; sekä
8) suorittaa oppilaitoksen toimintaan liittyviä muita tehtäviä sen mukaan kuin rehtori määrää.
Erityisopetusta annetaan opiskelijalle, joka vamman tai muun siihen rinnastettavan syyn takia tarvitsee teknillisessä oppilaitoksessa erityisiä opetus-, oppilaanohjaus- tai oppilashuoltopalveluja.
Ammatillinen lisäkoulutus ja muu koulutustoiminta
Jatkolinjoina annettavan ja muun pitempikestoisen lisäkoulutuksen järjestämiseen teknillisessä oppilaitoksessa antaa luvan ammattikasvatushallitus.
Oppilaitoksessa järjestettävän lisäkoulutuksen ja kurssien pääsyvaatimuksista päättää tarvittaessa ammattikasvatushallitus.
Ammatillisen lisäkoulutuksen oppilasarvioinnista antaa ammattikasvatushallitus tarvittaessa ohjeita.
Alan ammatillista lisäkoulutusta ja muuta koulutustoimintaa varten voi oppilaitoksessa olla kurssiosasto.
Milloin oppilaitoksessa on kurssiosasto, siinä voi olla kurssiosaston johtajan virka tai toimi, johon vaaditaan 33§:n 2 momentin 1 tai 3 kohdassa tarkoitettu kelpoisuus.
Kurssiosaston johtajan tulee opetustehtävien lisäksi vastata rehtorin alaisena oppilaitoksen kurssitoiminnasta.
Kurssiosaston johtajan viran tai toimen haltijan opetus- ja työvelvollisuudesta on voimassa, mitä siitä on opetusministeriön päätöksellä määrätty tai erikseen sovittu.
Palvelu- ja tutkimustoimintaa varten teknillisessä oppilaitoksessa voi ammattikasvatushallituksen luvalla olla teknologiapalveluosasto.
Milloin oppilaitoksessa on teknologiapalveluosasto, siinä voi olla johtajan virka, toimi tai tehtävä.
Teknillisen oppilaitoksen kiinteistöä, huoneistoa tai irtaimistoa saadaan korvauksetta tai kohtuullisesta korvauksesta käyttää muihin kuin oppilaitoksen tarpeisiin, mikäli siitä ei aiheudu sanottavaa haittaa oppilaitoksen toiminnalle. Asiasta päättää johtokunta, ellei johtosäännössä ole toisin määrätty.
Teknillinen oppilaitos voi järjestää ammatillisen koulutuksen kehittämiseksi tarpeellista kokeilua ammattikasvatushallituksen hyväksymän kokeiluohjelman mukaisesti. Kokeilussa voidaan poiketa koulutusrakennetta, koulutuspituutta, työaikaa ja opetusryhmiä koskevista ammatillisista oppilaitoksista annetun lain (487/87) ja tämän asetuksen säännöksistä sekä niiden nojalla annetuista tai keskiasteen koulutuksen kehittämisestä annetun lain (474/78) 9§:ssä tarkoitetun kehittämisohjelman määräyksistä.
2) vararehtorin, osastonjohtajan, linjanjohtajan tai laboratorion johtajan valintaa;
3) oppilaitoksen järjestyssääntöjä tai oppilaskunnan sääntöjen vahvistamista;
Opiskelijan määräaikaista erottamista koskevasta johtokunnan päätöksestä saavat sekä opiskelija että hänen huoltajansa valittaa kirjallisesti ammattikasvatushallitukselle neljäntoista päivän kuluessa päätöksen tiedoksisaamisesta.
Mitä 1 momentissa on säädetty, on voimassa myös kuntainliiton liittohallituksen päätöksestä, silloin kun liittohallitus toimii oppilaitoksen johtokuntana.
1) valtion teknillisistä oppilaitoksista 19 päivänä joulukuuta 1940 annettu asetus (766/40) lukuunottamatta 1§:n 4 momenttia, 15§:n 5 momenttia ja 16§:n 1 momentin 4 a kohtaa sekä opettajankoulutusta koskevilta osin 16§:n 5 momenttia ja 20§:n 2 momenttia; sekä
2) kunnallisista ja yksityisluontoisista teknillisistä oppilaitoksista 27 päivänä helmikuuta 1942 annettu asetus (161/42).
Rehtori, yliopettaja, lehtori, laboratorioinsinööri ja kurssitoimenjohtaja, joka on nimitetty virkaansa tai toimeensa ennen tämän asetuksen voimaantuloa ja joka on täyttänyt aikaisemmin voimassa olleiden säännösten mukaiset kelpoisuusvaatimukset, on edelleen kelpoinen virkaansa tai toimeensa ja voi tämän asetuksen säännösten estämättä tulla nimitetyksi toiseen vastaavaan virkaan tai toimeen. Niin ikään päätoiminen tuntiopettaja, joka on otettu tehtäväänsä ennen tämän asetuksen voimaantuloa ja joka on täyttänyt silloin voimassa olleet vastaavaan opettajan virkaan tai toimeen edellytetyt kelpoisuusvaatimukset, säilyttää tämän kelpoisuutensa ja voi tämän asetuksen säännösten estämättä tulla nimitetyksi vastaavaan virkaan tai toimeen.
Sen estämättä, mitä 33§:ssä on säädetty rehtorin viran tai toimen kelpoisuusvaatimuksista, siirretään tämän asetuksen voimaantullessa oppilaitoksen rehtorina toimiva yliopettajan tai lehtorin viran tai toimen haltija säädettyä järjestystä noudattaen suostumuksellaan oppilaitokseen perustettavaan rehtorin virkaan tai toimeen ja hän voi tulla nimitetyksi myös toiseen vastaavaan virkaan tai toimeen.
Oppilaitoksen rehtorina toimiva yliopettajan tai lehtorin viran tai toimen haltija voidaan hänen niin halutessaan määrätä hoitamaan rehtorin virkaa tai tointa väliaikaisesti enintään kahdeksi vuodeksi virkavapaana yliopettajan tai lehtorin virastaan tai toimestaan, minä aikana hän säilyttää siirto-oikeutensa.
1) virkojen, toimien ja tehtävien nimet säilyvät tämän asetuksen 30§:n ja 43§:n 2 momentin säännösten estämättä entisinä;
4) edellä 34§:n 2 ja 4 momentin viran haltijoita koskevia säännöksiä sovelletaan myös toimeen nimittämisessä sekä ylimääräiseen toimeen ja tilapäiseen tehtävään ottamisessa;
1 luku - Yleisiä säännöksiä1 §2 luku - Ylläpitäminen2 §3 §4 §3 luku - Hallinto5 §6 §7 §8 §9 §10 §11 §12 §13 §14 §15 §4 luku - Työaika ja opetus16 §17 §18 §19 §20 §21 §22 §5 luku - Opiskelijat23 §24 §25 §26 §27 §28 §29 §6 luku - Virat ja toimet sekä henkilöstö30 §31 §32 §33 §34 §35 §36 §37 §7 luku - Ammatillinen erityisopetus38 §39 §8 luku - Ammatillinen lisäkoulutus ja muu koulutustoiminta40 §41 §42 §43 §9 luku - Palvelu- ja tutkimustoiminta44 §10 luku - Kiinteistö ja irtaimisto45 §11 luku - Erinäisiä säännöksiä46 §47 §48 §49 §50 §12 luku - Voimaantulo- ja siirtymäsäännökset51 §52 §53 §54 §55 §

References: §2
 §3
 §4
 §3
 §6
 §7
 §8
 §9
 §10
 §11
 §12
 §13
 §14
 §15
 §4
 §17
 §18
 §19
 §20
 §21
 §22
 §5
 §24
 §25
 §26
 §27
 §28
 §29
 §6
 §31
 §32
 §33
 §34
 §35
 §36
 §37
 §7
 §39
 §8
 §41
 §42
 §43
 §9
 §10
 §11
 §47
 §48
 §49
 §50
 §12
 §52
 §53
 §54
 §55